**«Նիագարա»** (անգլ.՝ Niagara), ամերիկացի նկարիչ, ռոմանտիզմի կարկառուն ներկայացուցիչ Ֆրեդերիկ Էդվին Չըրչի (Frederic Edwin Church, 1826-1900 թվականներ) նկարներից։ Կտավը հեղինակը վրձնել է 1857 թվականին։ Յուղաներկով կտավի չափերն են 101,6 × 229,9 սմ։ «Նիագարա» ստեղծագործությունն այսօր պահպանվում և ցուցադրվում է Արվեստի ազգային պատկերասրահ (Վաշինգտոն, ԱՄՆ)։

Նկարագիր
--------

«Նիագարա» ստեղծագործությունում նկարի հեղինակը՝ Ֆրեդերիկ Էդվին Չըրչը պատկերել է Նիագարայի ջրվեժը Կանադայի կողմից։ Ավելի կոնկրետ հեղինակը նկարել է այսպես կոչված «Պայտ» (անգլ.՝ Horseshoe Falls) հատվածը։ Բուն ջրվեժի տեսարանը զբաղեցրել է կտավի մեծ մասը։ Նկարում չկա մարդածին ոչ մի լանդշաֆտ՝ միայն բնության գեղեցկությունն է և կախարդանքը։ Հեղինակը կարողացել է այնպես պատկերել ջրվեժը, որ ասես ջրերը շարժվում են։ Շառաչող ջրերի վրա նկատելի է ձևավորված ծիածանը։

Պատմություն
-----------

Ֆրեդերիկ Էդվին Չըրչը նկարի ուրվանկարներն առաջին անգամ արել է 1856 թվականին։ Նույն թվականի մարտ ամսին նա նկարում է «Նիագարայի ջրվեժը Գոութ կղզուց։ Ձմեռ» (Niagara from Goat Island, Winter «Այծի կղզի»)։ 1856 թվականին Չըրչը երկու անգամ այցելում է Նիագարայի ջրվեժի մոտ՝ հուլիսին ու օգոստոսի վերջին։ Երկու կողմից էլ հեղինակը դիտել է ջրվեժը։ Շատ մատիտանկարներ է կատարել այստեղ, ինչպես նաև բազմաթիվ էտյուդներ յուղաներկով։ Իր ստուդիա վերադառնալուց հետո հեղինակը սկսում է կտավի ստեղծումը։ Չըրչը կտավի վրա աշխատեց գրեթե երկու ամիս և պատրաստի աշխատանքը կոչեց «Նիագարայի ջրվեժ» (Niagara Falls):

«Նիագարա» ստեղծագործությունն առաջին անգամ ցուցադրվել է Նյու Յորքում 1857 թվականի ապրիլին (ըստ այլ աղբյուրներով՝ 1857 թվականի մայիսի 1-ին): Նկարի ցուցադրությունը տեղի է ունեցել «Williams, Stevens, and Williams» պատկերասրահում։ Առաջին երկու օրերը ցուցադրությունն անվճար էր և ավելի քան հազար մարդ այցելեց այստեղ։

Դրանից հետո, 1857 թվականի հունիսին նկարը ցուցադրվել է Լոնդոնում, որից հետո Գլազգոյում, Մանչեստրում և Լիվերպուլում, իսկ 1858 թվականին վերադառնում է կրկին Նյու Յորք։ Այստեղ կտավը գնում է «Williams, Stevens, and Williams» պատկերասրահը 4500 ամերիկական դոլարով (2500
բուն նկարի, իսկ 2000
հեղինակային իրավունքների համար)։ Այս գործարքի շնորհիվ Չըրչը դարձավ ԱՄՆ-ի ամենահարուստ նկարիչներից մեկը։

Հաջորդ տարում նկարը ցուցադրվել է Բալթիմորում, Վաշինգտոնում, Ռիչմոնդում և Նոր Օրլեանում։ 1867 թվականին այն ուղարկվում է Փարիզ՝ Համաշխարհային ցուցահանդեսին։ Նկարը շրջագայում էր «Նիագարա» անվանումով։

Տես նաև
-------

* Նիագարայի ջրվեժն ամերիկյան կողմից (Չըրչի նկար)

Ծանոթագրություններ
------------------

1. 1 2 3
2. ↑
3. ↑  «*Frederic Edwin Church*, Niagara, 1857» (HTML)։ National Gallery of Art։ Վերցված է 2016-10-30
4. ↑  *John Grant and Ray Jones* Niagara Falls: An Intimate Portrait. — Globe Pequot, 2006. — 153 с. — ISBN 978-0-762-74025-3
5. 1 2 3 4 5  *Linda Lee Revie* The Niagara Companion: Explorers, Artists and Writers at the Falls. — Wilfrid Laurier University Press, 2003. — 212 с. — ISBN 978-0-889-20433-1
6. ↑  *John Grant and Ray Jones* Niagara Falls: An Intimate Portrait. — Globe Pequot, 2006. — 153 с. — ISBN 978-0-762-74025-3
7. ↑  *John Grant and Ray Jones* Niagara Falls: An Intimate Portrait. — Globe Pequot, 2006. — 153 с. — ISBN 978-0-762-74025-3

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Նիագարա (Չըրչի նկար)** կատեգորիայում։ |